Slavko Pintarić
Slavko Pintarić (1956.) je hrvatski pop i rock glazbenik, bubnjar. Pored glazbene karijere, ostvario je i televizijske uloge u više epizoda zabavne emisije Nad lipom 35, 2007. godine. Gostovao je u emisiji Studio 45.  Izvodi Pjesmu crnog štakora u crtanom filmu Čudnovate zgode šegrta Hlapića iz 1997. godine. 

Sa Srebrnim krilima svirao je od 1981. godine sve do prve velike stanke 2000. godine.

Godine 2002. Jurica Pađen zajedno s Rajkom Dujmićem (Novi Fosili),Vladom Kalemberom (Srebrna Krila), Alenom Islamovićem (Divlje Jagode, Bijelo Dugme) i Slavkom Pintarićem (Srebrna Krila) osnovao je supergrupu 4 Asa, s kojom je svirao nekoliko godina.

Pintarić je svirao s Aerodromom na albumu Rock @ Roll. Producenti albuma su Pađen, Šojat i Dragutin Smokrović, a snimili su ga 2007.Pađen, Šojat i Slavko Pintarić na bubnjevima, dok se kao gosti na albumu pojavljuju Zlatan Došlić i Zdravko Tabain (Cubismo) na bubnjevima u skladbi "Sretna vremena".

Sastav Srebrnih krila se ponovno okupio 1. srpnja 2012. godine na zagrebačkom Bundeku (pjevač Vlado Kalember, gitarist Da­­vor Jelavić Dado i bubnjar Sla­vko Pintarić Pišta) i najavili povratak na scenu. Nakon Bundeka, na povratničkoj turneji ugovorili su još desetak koncerata u Sloveniji, pa po Hrvatskoj i široj regiji. [2] Za kraj kolovoza 2012. najavili su novi povratnički studijski album pod nazivom Srebrna krila 2012.

Izvori 

Jugoslavenski bubnjari
Hrvatski bubnjari
Jugoslavenski televizijski glumci
Hrvatski televizijski glumci